KISS ผนึก GRAMMY เปิดตัวแบรนด์ “Qi” เขย่าวงการเสริมอาหาร
KISS ร่วมมือ OShopping ในเครือ GRAMMY เปิดตัวแบรนด์‘ชี่’ (Qi) ผลิตภัณฑ์เสริมอาหารรวม 3 สุดยอดสมุนไพร พร้อมดึง 10 สุดยอดนักขายจาก OShopping ร่วมถ่ายทอดประสบการณ์ใช้จริง จัดจำหน่ายเต็มรูปแบบทุกช่องทาง
KISS ผนึก GRAMMY เปิดตัวแบรนด์ “Qi” เขย่าวงการเสริมอาหาร พร้อมดึง 10 สุดยอดนักขายจาก OShopping ร่วมแชร์ประสบการณ์ใช้จริง
9 ก.ย. 2564

นางวรวรรณ ไชยกำเนิด ประธานเจ้าหน้าที่บริหาร บริษัท โรจูคิส อินเตอร์เนชั่นแนล จำกัด (มหาชน) หรือ KISS เปิดเผยว่า บริษัทฯ ร่วมผนึกกำลังครั้งสำคัญกับ บริษัท โอ ช้อปปิ้ง จำกัด หรือ OShopping ในเครือ GRAMMY ภายใต้การดำเนินงานของบริษัทร่วมค้า O2 KISS สร้างปรากฏการณ์ปลุกพลังชี่เขย่าวงการผลิตภัณฑ์เสริมอาหารครั้งใหญ่ เปิดตัวแบรนด์ใหม่ ‘ชี่’ (Qi) ผลิตภัณฑ์เสริมอาหารที่รวม 3 สุดยอดสมุนไพรล้ำค่าแห่งเอเชีย ได้แก่ ถั่งเช่าออร์แกนิกสายพันธุ์ทิเบตที่มั่นใจได้ถึงคุณภาพ และการคัดสรรที่พิถีพิถันตั้งแต่กระบวนการคัดสายพันธุ์ จนถึงนวัตกรรมการตรวจรับรองสายพันธุ์ถึงระดับ DNA ของถั่งเช่าทุกรอบการผลิตร่วมกับนักวิจัยและพัฒนาด้านสมุนไพรชั้นนำ
รวมทั้งโสมแดงเกาหลีคุณภาพสุดล้ำ ด้วยเทคโนโลยีการหมักจุลินทรีย์ Probiotics ที่มีผลวิจัยยืนยันว่า ร่างกายดูดซึมได้ดีกว่าการบริโภคโสมทั่วไปถึง 115 เท่า  และสุดท้าย เห็ดหลินจือออร์แกนิก 100% ที่ได้รับการรับรองจาก USDA ประเทศสหรัฐอเมริกา ทั้งหมดนี้ มาในรูปแบบใหม่ 3 เม็ดใน 1 ซอง พร้อมกล่องสุดหรู ได้คุณค่าบำรุงแบบครบทุกเม็ดช่วยบำรุงร่างกาย เหมาะเป็นของขวัญแทนความห่วงใยให้แก่คนที่คุณที่รัก โดยเฉพาะในช่วงเวลาแห่งการใส่ใจสุขภาพนี้
ทั้งนี้ ผลิตภัณฑ์เสริมอาหารชี่ (Qi) ออกสตาร์ทความอลังการด้วยการสร้างสีสันในธุรกิจทีวี โฮมช้อปปิ้งแบบยิ่งใหญ่ เขย่าวงการนำเสนอสินค้าผลิตภัณฑ์เสริมอาหารผ่านประสบการณ์ผู้ใช้จริง ด้วยการดึง 10  โชว์โฮส สุดยอดนักขายจาก OShopping ผู้มากประสบการณ์ในการแนะนำสินค้าชั้นนำของวงการทีวีโฮมช้อปปิ้ง มาร่วมแชร์ประสบการณ์ตรงจากการเป็นผู้ใช้จริง โดยผลิตภัณฑ์เสริมอาหารชี่ (Qi) ถูกออกแบบมาโดยยึดหลักพลังแห่งชี่ตามศาสตร์แพทย์แผนจีนเพื่อให้ร่างกายมีชี่ที่สมดุลทำงานเป็นปกติเพื่อให้เหมาะสำหรับกลุ่มคนวัยทำงานจนถึงผู้สูงอายุ อายุตั้งแต่ 25 ปีขึ้นไป หรือ ผู้ที่ใส่ใจสุขภาพของตัวเองแบบองค์รวมอย่างแท้จริง
ด้านนางสาวบุษบา ดาวเรือง ประธานเจ้าหน้าที่บริหารกลุ่ม บริษัท จีเอ็มเอ็ม แกรมมี่ จำกัด (มหาชน) หรือ GRAMMY เปิดเผยว่า หลังจากที่ KISS และ บริษัทในเครือ GRAMMY อย่าง  OShopping  ได้ดำเนินงานภายใต้ บริษัทร่วมค้ O2 KISS เพื่อเปิดโมเดลธุรกิจใหม่  Media Commerce ดำเนินธุรกิจพัฒนาผลิตภัณฑ์เพื่อความงามและสุขภาพ  ภายใต้แบรนด์ใหม่ต่างๆ  ที่พัฒนาร่วมกัน  และจำหน่ายผ่านสื่อในเครือจีเอ็มเอ็ม แกรมมี่  ได้แก่  ทีวีดิจิทัล  วิทยุออนไลน์  ทีวีโฮมช้อปปิ้ง  OShopping และ E-Commerce ผ่าน www.oshoppingtv.com เพื่อต่อยอดธุรกิจจาก  Media  Entertainment สู่ Media  Commerce โดยใช้จุดแข็งด้านธุรกิจสื่อที่ครบวงจร สร้างโอกาสเติบโตในธุรกิจใหม่
โดยได้รับการตอบรับที่ดีจากผลิตภัณฑ์แรกอย่างนวัตกรรมเซรั่มแฝด PhD K-Derma จนกลายเป็นผลิตภัณฑ์เวชสำอางดูแลผิวหน้าอันดับหนึ่งบนช่อง OShopping เราจึงอยากสร้างสีสันและความแปลกใหม่อย่างต่อเนื่องผ่านการนำเสนอประสบการณ์ผู้ใช้จริงแบบยกช่องคอนเฟิร์มที่ไม่เคยปรากฎมาก่อน  โดยการสร้างมิติใหม่ให้กับธุรกิจทีวีโฮมช้อปปิ้งแบบยิ่งใหญ่ด้วยการเขย่าวงการ นำเสนอสินค้าผลิตภัณฑ์เสริมอาหารผ่านประสบการณ์ผู้ใช้จริง ด้วยการดึง 10 โชว์โฮส สุดยอดนักขายจาก OShopping มาร่วมแชร์ประสบการณ์ตรงในฐานะผู้ใช้จริงกลุ่มแรกๆ เพื่อถ่ายทอดประสบการณ์ชี่ดี ชีวิตดี
นอกจากนี้ ยังมีผู้เชี่ยวชาญด้านเภสัชศาสตร์ ผู้เชี่ยวชาญศาสตร์แพทย์แผนจีน และผู้เชี่ยวชาญด้านผลิตภัณฑ์เสริมอาหารชี่ (Qi)  มาร่วมเผยที่สุดของนวัตกรรมในผลิตภัณฑ์เสริมอาหารชี่ (Qi ) แบบเจาะลึกเพื่อการดูแลสุขภาพแบบองค์รวม เพราะวาระแห่งความห่วงใยนี้ คือ วาระแห่ง ชี่ วาระที่ทุกคนหันมาใส่ใจสุขภาพร่วมกัน ทั้งนี้ ยังมีแผนที่จะสร้างปรากฏการณ์วาระแห่งชี่ ให้ยิ่งใหญ่ และน่าตื่นเต้นในอนาคตอันใกล้นี้
ทั้งนี้ในการเปิดตัวผลิตภัณฑ์เสริมอาหารชี่ (Qi) ตอกย้ำว่าการที่ KISS จับมือกับ GRAMMY เป็นผู้สร้างกระแส (Trend Setter) และจุดประกายความต้องการใหม่ให้กับผู้บริโภค ด้วยความเข้าใจถึงความต้องการของผู้บริโภคอย่างลึกซึ้งและตอบสนองความต้องการผ่านนวัตกรรม จะช่วยนำเสนอมิติใหม่แห่งความงามและสุขภาพที่แท้จริงให้กับตลาดไทย ด้วยความมุ่งมั่นวิจัยและพัฒนาเพื่อมอบผลิตภัณฑ์ที่ดี ปลุกพลังชี่ ด้วยสุดยอดสมุนไพรแห่งตะวันออกผสานเทคโนโลยีสุดล้ำในการคัดสรร สกัด และ กักเก็บคุณค่าสู่มือคนไทยใส่ใจสุขภาพ
ทั้งนี้ ผลิตภัณฑ์เสริมอาหารชี่ (Qi) จัดเต็มพร้อมให้คุณจับจองทุกช่องทางจัดจำหน่าย สามารถสัมผัสพลังสมดุลแห่งชีวิต เพื่อการดูแลร่างกายแบบองค์รวม เพื่อชี่ดี ชีวิตดี เริ่มต้นทุกวันกับพลังชีวิตที่ดีได้แล้วตั้งแต่วันนี้ โปรโมชั่นพิเศษ ซื้อ 1 กล่อง บรรจุ 30 ซอง จำนวน 90 เม็ด เพียง 1,490 บาท จากราคาปกติ 2,490 บาท โทร. 02-817-9999 ฟรี ค่าจัดส่งทั่วประเทศ ติดตามข้อมูลเพิ่มเติมได้ที่ช่องทาง e-Commerce ผ่าน www.oshoppingtv.com หรือ สั่งซื้อผ่านตัวแทนจำหน่าย โทร. 1252 และ วัตสัน ร้านค้าปลีกเพื่อสุขภาพและความงาม รวมทั้งพันธมิตรตัวแทนจำหน่ายทั่วประเทศ
 
 